Downland
<s>Downland ili Downs (što prevedeno znači brdovit, jer downs potječe od staroengleskog - dūn = brdo) je ime geološke formacije vapnenačkih brda karakteristične za jugoistočnu Englesku.</s>

<s>Najviše vapnenačkih brda Downsa ima po Berkshiru, Wiltshiru i sjevernom Hampshiru, sa granama koje se protežu na istok do West Sussexa, Surreya i Kenta.</s><s>Sličan tip vapnenačkih brda po Lincolnshiru i Yorkshiru zove se Wolds.</s>

<s>Zaobljeni brežuljci Downsa su najčešće pokriveni samo travom, nekad su bili dobro pošumljeni, ali ih je djelovanje ljudi i intenzivno ovčarstvo ogolilo.</s>

<s>Nastanak</s>

<s>Prije više od 125 milijuna godina područje jugoistočne Engleske bilo je veliko slatkovodno jezero, u koje se slivalo puno rijeka.</s><s>Na dnu tog jezera od nataložene gline formirao se sloj sedimentnih stijena.</s><s>Na kraju tog perioda more se probilo do jezera, pa su pijesak i sedimenti formirali daljnje tipove stijena.</s>

<s>Prije oko 90 milijuna godina ostaci morskih stvorenja i biljaka palih na morsko dno stvorili su novu vrstu stijena.</s><s>Kosturi tih stvorenja imali su visoku količinu vapna u sebi, jer im je on bio potreban da stvore svoje školjke i oklope.</s><s>Te nove vapnenačke stijene taložile su se otprilike 35 milijuna godina, stvarajući sloj debljine 300 metara.</s><s>Unutar vapnenca formirao se i sloj kremena od ostataka drugih morskih organizama, kao što su radiolarije (vrsta planktona).</s><s>Na kraju se more povuklo, ostavljajući vapnenačke stijene izložene atmosferi.</s><s>Njih je kasnije pokrio tanki sloj gline, šljunka i pijeska.</s>

<s>Prije otprilike 60 milijuna godina desio se čitav niz masovnih pomicanja zemljine kore potiskujući slojeve stijena da se uzdignu i formiraju masive poput Alpa.</s><s>Taj proces je na jugoistoku Engleske formirao veliku kupolu od stijena sa slojem vapnenca na vrhu.</s>

<s>Tokom sljedećih milijun godina centralna vapnenačka kupola Downsa je erodirala i snizila se, a ispod nje i sve ostale  stijene.</s><s>Danas je ova erozija najvidljivija po sjevernim klifovima South Downsa i južnim klifovima North Downsa.</s><s>Između North Downsa i South Downsa leži Weald sa pješčanim brdima obraslim travomkao što Blackdown i Leith Hill.</s><s>Iako glečeri nikad nisu prekrili jugoistočnu Englesku</s>

<s>vapnenačke stijene često su bile zaleđene, pa su led i voda izdubili su doline.</s><s>Danas su te doline suhe, jer su oborine probile vapnenačke barijere i teku preko njih.</s>

<s>Ta prirodna drenaža omogućuje da je tlo Dowsa poprilično plodno u usporedbi s nekim drugim krajevima jugoistoka.</s>

<s>Povezano</s>

<s>South Downs
 North Downs
 Weald</s>

<s>Izvori</s>

<s>Vanjske veze
 Downs</s>

<s>Geografija Engleske</s>

